**NEGYEDÉVES BESZÁMOLÓ**

**az ŐRSÉG HATÁROK NÉLKÜL EGYESÜLET**

**2017. év április hónap 1. nap – június hónap 30. nap időszak tevékenységéről**

1. **Kérjük, mutassa be a negyedévben a HFS megvalósításával kapcsolatos tevékenységeket! (minimum 3000 – maximum 6000 karakter)**

Válaszában térjen ki minimum az alábbi tevékenységek közül azokra, amelyek a negyedévben megvalósultak:

* 1. **Helyi felhívás tervezetek egyeztetési folyamata, időpontjai**

Az Őrség Határok Nélkül Egyesület az előzetes ütemterve alapján és az egyesület elnökségének felügyeletével 2017. áprilisára kidolgozta a Helyi Fejlesztési Stratégiájában tervezett intézkedéseket, amelyeket előzetes ellenőrzésre 2017. április 25-én megküldött az Irányító Hatóság részére. A 2017. március hónapban lezajlott Helyi Fejlesztési Stratégia felülvizsgálata során eszközölt módosítások a helyi felhívások kidolgozása során beemelésre kerültek az intézkedések tartalmába. 2017. május 30-án az Egyesület közgyűlést tartott, amelyen a már kidolgozott helyi felhívás tervezetek is bemutatásra kerültek az egyesület tagjai számára. A közgyűlés tagjai számára társadalmasításra is megküldésre kerültek az egyes felhívás tervezetek a közgyűlés napirendi pontjaihoz kapcsolódó előterjesztési dokumentumai között. Az Irányító Hatóság 2017. június 1-jén megküldte a helyi akciócsoportok számára a felhívás tervezésére szolgáló „Excel tervező sablont”. Ezt követően 2017 júniusában az Egyesület Munkaszervezete a már előzetesen kidolgozott felhívásokat átdolgozta az Excel tervező sablonba a tervezésre vonatkozó iránymutatások és útmutatók alapján. A Helyi Fejlesztési Stratégiában a felülvizsgálatot követően 4 intézkedés maradt, ebből 1 intézkedés esetében egyenlőre 0 Ft forrás került allokálásra. A 3 intézkedés közül 1 intézkedés 3 célterületre került megbontásra. Tekintettel arra, hogy a tervezési útmutató nem javasolja az egyes intézkedések célterületekre megbontását az Egyesület az excel tervező sablon segítségével 5 db helyi felhívást dolgozott ki és küldött meg elektronikus formában az Irányító Hatóság számára ellenőrzésre 2017. június 30-án.

* 1. **Helyi felhívás megjelenésének időpontjai, a helyi támogatási kérelmek benyújtási és ellenőrzési, valamint értékelési szakaszaiban végzett tevékenységek bemutatása.**

Helyi felhívások megjelentetésére az érintett beszámolási időszakban nem került sor, így a helyi felhívásokkal kapcsolatban benyújtási, ellenőrzési, valamint értékelési feladatok ellátására nem került sor az egyesület részéről.

* 1. **A HFS fejlesztési források felhasználásának nyomon követésével kapcsolatos információk.**

2017. május 30-án tartott közgyűlésen az egyesület tárgyalta a 2014-2020-as Helyi Fejlesztési Stratégia felülvizsgálata során eszközölt és javasolt módosításokat. A módosítások érintették a HFS-ben szereplő fejlesztési forrásokat, tekintettel arra, hogy a 2016. év végi HACS-okat érintő determináció most került átvezetésre a stratégiában. A determináció miatt csökkentésre kerültek a fejlesztési, működési és animációs források egyaránt. A forráscsökkentés érintette az egyes intézkedésekre allokált forráskeretet is, amely szintén elfogadásra került a közgyűlés által.

* 1. **A helyi felhívásokkal kapcsolatos rendezvények bemutatása**

2017. május 30-án megtartott egyesületi közgyűlésen a Helyi Fejlesztési Stratégia alapján kidolgozott Leader felhívás tervezetek tartalma napirendi pont keretében bemutatásra és ismertetésre került az egyesületi tagok számára. Az Egyesület Munkaszervezete 2017. június 14-én tájékoztató fórumot szervezett Csörötneken, amelynek keretében bemutatásra került a a 2014-2020-as Helyi Fejlesztési Stratégia felülvizsgálata során elfogadott és Irányító Hatóság által jóváhagyott módosításai, a várható helyi felhívások tartalma, aktuális VP és egyéb operatív programos pályázati lehetőségek.

* 1. **Egyéb**

Egyesületünk elnöke, vezetőségi tagjai a helyi médiák (Rábavidék, Vas Népe, Őri Hírek) részére folyamatosan tájékoztatást nyújtott a LEADER program aktualitásairól, várható kiírásokról.

1. **Kérjük, mutassa be a negyedévben a működési és animációs feladatokkal kapcsolatos tevékenységeket! (minimum 3000 – maximum 6000 karakter)**

Válaszában térjen ki minimum az alábbi tevékenységek közül azokra, amelyek a negyedévben megvalósultak:

* 1. **A helyi szereplők animálási, vagy egyéb célú képzése**

Az Őrség Határok Nélkül Egyesület 2017. II. negyedévében helyi szereplők számára animálási vagy egyéb képzési célú eseményt nem tartott. A helyi szereplők animálási vagy egyéb célú képzését a helyi felhívási időszakban kíván szervezni a potenciális pályázói kör számára. (pl. LEADER szakmai műhelymunka szervezése)

* 1. **A helyi tájékoztató rendezvények tartása**

Az Őrség Határok Nélkül Egyesület 2017. június 14-én tájékoztató fórumot szervezett a helyi akciócsoport területén élők számára Csörötneken. A tájékoztató fórum keretében bemutatásra került a 2014-2020-as Helyi Fejlesztési Stratégia felülvizsgálata során elfogadott és az Irányító Hatóság által javasolt és jóváhagyott módosítások. A fórumon ismertetésre került a VP6-19.3.1-17 „A LEADER helyi akciócsoportok együttműködési tevékenységeinek előkészítése és megvalósítása” című pályázati lehetőség, amely az előző időszakban is nagy népszerűségnek örvendett a pályázók körében. Továbbá röviden bemutatásra kerültek a jelenleg is elérhető VP és a Terület- és Településfejlesztési Operatív program keretében elérhető pályázati lehetőségek, továbbá a fórum napján meghirdetésre kerülő Hungarikum (HUNG 2017) pályázati lehetőség a helyi értéktárak létrehozása, helyi értékek megőrzése és gyűjtése kapcsán.

* 1. **A HACS működésével kapcsolatos aktualitások, változások bemutatása**

Az Őrség Határok Nélkül Egyesület tisztségviselőiben, munkaszervezetében, szolgáltatást nyújtó külső cégek tekintetében a beszámolási időszak (2017. II. negyedév) alatt változás nem történt.

Egyéb HACS tevékenységek:

* Az Egyesület folyamatos ügyfélfogadást biztosított munkaszervezeti irodájában heti 5 napon keresztül, heti 40 órában, amely során az általános tájékoztatás mellett projektgenerálásban, támogatási kérelmek összeállításában segítette az ügyfeleket. Az elérhető pályázati lehetőségekről az egyesület tagságát rendszeresen emailben tájékoztatta.
* 2017. május 31-én felügyelő bizottsági ülést, elnökségi ülést és közgyűlést tartott, amelynek keretében a 2014-2020-as Helyi Fejlesztési Stratégia módosításának elfogadására, 2016. évi éves beszámoló, 2017. évi költségvetés elfogadására, valamint a LEADER felhívások kapcsán Helyi Bíráló Bizottság felállítására került sor.
* Az Egyesület honlapot működtet ([www.orsegleader.hu](http://www.orsegleader.hu)), amely folyamatosan frissítésre, aktualizálásra kerül a Helyi Fejlesztési Stratégia, a VP, más egyéb OP, a LEADER helyi akciócsoporttal, valamint egyéb a térséggel kapcsolatos hírekkel.
  1. **Az iroda és a munkaszervezet fenntartásával kapcsolatos kötelezettségek teljesítése, különös tekintettel a TO-ban szereplő indikátoroknak megfelelően. Az irodára és/vagy a munkaszervezetre vonatkozóan a beszámolási időszakban bekövetkezett változások**

2.4.1. A munkaszervezet fenntartásával kapcsolatos kötelezettségek teljesítése:

Az Egyesület munkaszervezetében változás nem történt, a 2017. április 1.- június 30. közötti időszakban a munkaszervezet állományi létszáma 2 fő főállású dolgozó. A munkaszervezet vezető főállású, heti 40 órában foglalkoztatott, főiskolai (közgazdász) végzettséggel rendelkezik. A pénzügyi-ügyviteli feladatokat ellátó munkatárs szintén főállású, heti 40 órában került foglalkoztatásra, középfokú végzettséggel rendelkezik. Az érintett beszámolási időszakban új munkavállaló felvételére nem került sor. A munkaszerződések, munkaköri leírások esetében változás nem történt. Az Egyesület elnöke a közgyűlés döntése értelmében továbbra is tiszteletdíjban részesül.

*Kapcsolódó költségek*: munkabér és járulékai, készpénz cafeteria, munkába járás, elnök tisztelet díja

2.4.2. Az iroda fenntartásával kapcsolatos kötelezettségek teljesítése:

Az Őrség Határok Nélkül Egyesület munkaszervezeti irodájának címe nem változott, a 2017. április 1.- június 30. közötti időszakban az iroda a 9941 Őriszentpéter, Városszer 23. cím alatt érhető el. Az iroda mérete: 55,4 m2. Az iroda vezetékes telefonnal, internettel, mobiltelefonnal, számítástechnikai eszközökkel, 2 db munkaállomással ellátott.

Kapcsolódó költségek:

Irodafenntartás esetében: bérleti díj

* 1. **Egyéb**

Az Őrség Határok Nélkül Egyesület 2017. negyedévében az alábbi, egyéb kategóriájú tevékenységek megvalósítását látta el, megvalósításában vett részt:

* Folyamatos kapcsolatot tartott az MNVH, Széchenyi Programiroda (SZIP) helyi illetékes munkatársaival fogadóórák keretében, heti rendszeres személyes konzultációk alkalmával.
* 2017. május 3-án Egyesületünk régiós értekezletet szervezett Magyarszombatfán, ahol a Nyugat-Dunántúli LEADER helyi akciócsoportok képviselői, az Irányító Hatóság részéről pedig Horváth Szilveszter vett részt. (Kapcsolódó költség: Terembérlet)
* 2017. május 29-én az egyesület munkaszervezet vezetője részt vett az Irányító Hatóság által szervezett szakmai konzultációs napon a Leader felhívásokkal kapcsolatban Kecskeméten. (Kapcsolódó költség: utazási költségtérítés)
* 2017. június 12-én egyesületünk munkaszervezet vezetője, alelnöke és helyi civil szervezetek képviselői szakmai értekezletre látogatott az Alpokalja Fertő-táj Vidékfejlesztési Egyesület munkaszervezetéhez, ahol egy közös, Leader térségek közötti projekt kidolgozására került sor. Ugyanezen projekt kapcsán 2017. június 22-én Szentgotthárdon tartottunk tájékoztató napot a projektben érintett célcsoport (a térségben működő általános iskolák igazgatói) számára a tervezett projekt megismertetése és együttműködési megállapodások kialakítása érdekében. (Kapcsolódó költség: utazási költségtérítés)
* 2017. május 30-án felügyelő bizottsági, elnökségi és közgyűlést tartottunk az egyesületét érintő aktualitások megtárgyalása érdekében.
* 2017. június 7-én az egyesület működésével kapcsolatban benyújtott kifizetési kéreleme kapcsán a Magyar Államkincstár helyszíni ellenőrzést folytatott le egyesületünknél, amely érdemi hiba feltárása nélkül zajlott le.

**3. Amennyiben a beszámolóban szereplő időszak során rendezvény került megtartásra, minimum 3000 – maximum 6000 karakter terjedelmű szakmai összefoglaló, jelenléti ív, valamint minimum 1 darab – maximum 5 darab fotó csatolása szükséges.**

Kelt.: Őriszentpéter, 2017. július 17.

Készítette:

Györkéné Bognár Barbara

munkaszervezet vezető

……………………….

aláírás

Őr Zoltán elnök